EkBass/fiwiki-20250220-pages-articles huggingface dataset:
Kongon allas

Kongon allas on läntisessä Keski-Afrikassa sijaitseva allas ja Kongojoen valuma-alue. Sen pinta-ala on 3,4 miljoonaa neliökilometriä, mikä tekee siitä Amazonin altaan jälkeen maailman laajimman joen valuma-altaan. Muodoltaan se on viuhka, joka on 1900 kilometriä leveä niin pohjois–eteläsuunnassa kuin itä–länsisuunnassakin. Kongon altaassa virtaa tiheässä Kongon sivujokia. Lounaisosassa on hiekkatasankoja. Altaassa on maailman toiseksi laajin sademetsä. Tiheää ja ikivihreää trooppista metsää ympäröi savanni. Altaan laajaan keskiosaan Cuvette-Centraleen on kertynyt kvartäärikautisia lietesedimenttejä. Kongon altaasta on tavattu 1 200 kalalajia, 400 nisäkäslajia, yli kymmenentuhatta putkilokasvilajia ja tuhat lintulajia. Kongon altaassa sijaitsevat Kongon demokraattinen tasavalta, Kongon tasavalta, Keski-Afrikan tasavalta, Sambian länsiosat, Angolan pohjoisosat sekä osia Kamerunista ja Tansaniasta. == Lähteet == == Aiheesta muualla == Luokka:Altaat Luokka:Kongojoen vesistö Luokka:Afrikan maantiede
Katolinen kirkko Arabiemiraateissa

Katolinen kirkko Arabiemiraateissa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa. == Organisaatio ja jäsenmäärä == Katolinen kirkko Arabiemiraateissa muodostuu yhdestä hiippakunnasta, Eteläisen Arabian apostolisesta vikariaatista, joka toimii useamman valtion alueella. Siihen kuului vuonna 2017 Arabiemiraateissa yhteensä 8 seurakuntaa. Tuolloin katolilaisia oli maassa katolisen kirkon mukaan noin 901 000, 9,8% väestöstä. Suurin osa valtion katolisista on ulkomaalaisia työntekijöitä maista, joissa on paljon katolilaisia, esimerkiksi Filippiineiltä. ==Lähteet== Luokka:Katolinen kirkko maittain Luokka:Arabiemiraatit
Eetu (albumi)

Eetu (tyyliteltynä eetu) on suomalaisen laulaja-lauluntekijä Eetu Kalavaisen 22. marraskuuta 2019 julkaistu esikoisalbumi. Marraskuussa 2019 albumi julkaistiin vain digitaalisesti. Tammikuussa 2020 siitä julkaistiin myös vinyylipainos. Kalavainen on säveltänyt, sanoittanut ja tuottanut kaikki albumin kappaleet itse. Albumin nimi ja artistin nimi ovat tyylitelty pienellä alkukirjaimella kirjoitettavaksi ja kappaleiden nimet versaalikirjaimin, koska artistin itsensä mukaan hän haluaa tällä tavoin nostaa laulunsa pääasiaksi. == Kappaleet == == Lähteet == == Aiheesta muualla == * Eetu albumihaastattelussa: Kuuntelussa uusi Eetu-albumi | Uuden musiikin X: Ida Karimaa ja Jani Kareinen | Yle Areena * Ellinooran ja VilleGallen kanssa yhteistyötä tehnyt Eetu puhuu suoraan debyyttialbumillaan – ”frendi veti ranteet auki tossa keväällä” | Rumba Luokka:Vuoden 2019 esikoisalbumit Luokka:Suomalaiset popalbumit
New Square (New York)

New Square on pääasiassa hasidilaisen Skvera-liikkeen jäsenten asuttama kylä Yhdysvaltojen New Yorkin osavaltiossa. Sen asukasluku oli vuoden 2010 väestönlaskennan mukaan 6 944\. ==Maantiede== New Square sijaitsee New Yorkin osavaltiossa Rocklandin piirikunnassa osavaltion kaakkoisosassa. ==Historia== New Squaren nimi on englantilaistettu muoto nimestä New Skivra, joka puolestaan viittaa Skvyran kylään nykyisessä Ukrainassa. New Squaren asukkaat kuuluvatkin pääasiassa Skveran hasidilias-juutalaiseen liikkeeseen. Yhteisöä johtaa ylirabbi eli rebbe. Nykyisen New Squaren osti rebbe Jacob Joseph Twersky vuonna 1954. Tarkoituksena oli mahdollistaa New Yorkin hasidilaisten juutalaisten harjoittaa paremmin elämäntapaansa. Ensimmäiset perheet muuttivat New Squareen Brooklynistä joulukuussa 1956. New Square kuului Ramapon kaupunkiin. Ongelmia tuli jo hankkeen alkumetreillä, kun New Squarea syytettiin esimerkiksi tie- ja viemäriverkon standardien alittamisesta. Ongelmien takia paikalliset päättivät perustaa oman hallinnollisen kylänsä, joka tarkoittaisi yhteisön siirtymistä Ramapo kaupunginhallituksen vaikutusvallan ulkopuolelle. Ramapo vei asian oikeuteen ja pitkän oikeustaistelun jälkeen New Squaren kylä perustettiin viimein vuonna 1961. Vuonna 1997 neljä paikallista sai vankeustuomiot liittovaltion Pell Grant- tukien väärinkäytöstä. Presidentti Bill Clinton armahti tuomitut viimeisenä päivänään presidentin virassa 20. tammikuuta 2005. Armahdus johti väitteisiin esimerkiksi äänien mahdollisesta myynnistä. Lähes kaikki kyläläiset äänestivät Hillary Clintonia. Syyttäjä lopetti kuitenkin tapauksen tutkinnan vuonna 2002. ==Väestö== thumb|Jiddišiksi kirjoitettu vaalimainos New Squaressa. New Squaren asukasluku oli Yhdysvaltojen vuoden 2010 väestönlaskennan mukaan 6 944 ja vuoden 2019 arvion mukaan 8 586\. Kylän asukkaista 99,8 % oli taustaltaan valkoisia. 3,9 % oli syntynyt ulkomailla ja 95,5 % puhui kotonaan jotakin muuta kieltä, kuin englantia. Lähes kaikki kylän asukkaat ovat Sveran hasidilais-juutalaisen liikkeen seuraajia. Kylän asukasluku on kasvanut nopeasti ja tavallisella paikallisella perheillä on usein yli kymmenen lasta. Liikkeen sääntöjen mukaisesti paikalliset pyrkivät eristämään itsensä nykymaailman eri vaikutteilta. Esimerkiksi televisiot ovat kiellettyjä ja sukupuolet on eroteltu toisistaan. Lapset opiskelevat vain kylän omissa kouluissa. New Square on liikkeen keskus, mutta sillä on myös synagogia muualla Yhdysvalloissa ja ympäri maailmaa. ==Lähteet== Luokka:New Yorkin kunnat
Culex albertianus

Culex albertianus on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Edwards vuonna 1941. Sillä ei ole alalajeja. == Lähteet == Luokka:Hyttyset
Mikko Sipilä

Mikko Juhani Sipilä (s. 20. syyskuuta 1978 Tampere) on suomalainen ilmakehätieteilijä, joka toimii professorina Helsingin yliopiston matemaattis- luonnontieteellisen tiedekunnan Ilmakehätieteiden keskuksessa (INAR). Hän johtaa uusien ilmakehän kaasuista syntyvien hiukkasten muodostumiseen ja massaspektrometriaan keskittynyttä tutkimusryhmää. Syntyvät pienhiukkaset voivat vaikuttaa pilvien muodostumiseen ja edelleen ilmastoon. Sipilä on Helsingin yliopiston Värriön tutkimusaseman johtaja (1/2020-). Sipilä valmistui Helsingin yliopistosta filosofian maisteriksi vuonna 2006 ja tohtoriksi 2010 (fysiikka). Hänen englanninkielinen artikkeliväitöskirjansa oli otsikoitu Insights into Atmospheric Nucleation. Väitöskirjatyössään hän kehitti uusia mittaustekniikoita kooltaan alle 3 nanometrin suuruisten molekyyliryppäiden mittaamiseksi; näin pieniä aerosolihiukkasia ei aiemmin oltu osattu mitata. Väitöskirjatyössä kehitettyjä tekniikoita ja mittauslaitteita sovellettiin ilmakehämittauksiin ja laboratoriokokeisiin. Sipilän kehittämät mittausmenetelmät tuottivat oleellisesti uutta tietoa sekä kenttä- että laboratoriomittauksista, ja selvittivät rikkihapon keskeistä roolia ilmakehän hiukkasten nukleaatiossa. Tutkijana Sipilä on ollut mukana useissa johtavissa tiedelehdissä (kuten Nature ja Science) julkituoduissa ja runsaasti viitatuissa tutkimusartikkeleissa. Vuonna 2019 (ja 2018) Sipilä on ollut arvostetulla maailman viitatuimpien tutkijoiden 2019 Highly Cited Researchers -listalla geotieteiden aihepiiristä. Tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2019 julkaistuun luetteloon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. He kaikki kuuluvat tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista. ==Lähteet== ==Aiheesta muualla== * Google Scholar -haku "Mikko Sipilä" (helsinki.fi) * Tiedeykkönen: Tutkijana hiukkasten perässä Huippuvuorilla ja Etelämantereella - Antares tähtitaivaan haasteena (Kesto 48 min, pe 5.5.2017) (areena.yle.fi) *Sanna Pietiläinen (21.11.2016) Suomessa kehitetty laite parantaisi hurjasti lentoturvallisuutta – lentoyhtiöt empivät (mtvuutiset.fi) *https://www.hs.fi/kotimaa/art-2000002925759.html Marjukka Liiten (16.10.2016) Korkeakoulujen tutkimustulokset halutaan kaupallistaa – uudistuksen myötä keksintöoikeudet saattavat siirtyä oppilaitoksille (maksumuuri: tilaajille) (hs.fi) Luokka:Vuonna 1989 syntyneet Luokka:Suomalaiset geotieteilijät Luokka:Suomalaiset professorit Luokka:Helsingin yliopiston professorit Luokka:Elävät henkilöt Luokka:Suomalaiset fyysikot Luokka:Viitatuimmat tutkijat Clarivaten mukaan
Janne Sirén

Janne Sirén (s. 1977) on suomalainen toimittaja ja yrittäjä. Hän on tietokonekulttuurin erikoislehti Skrollin päätoimittaja. Ennen Skrollia hän toimi Sanoma Magazinesilla muun muassa Mikrobitti-lehdessä vapaana toimittajana sekä Suomen Amiga-käyttäjät ry:ssä Saku-lehden päätoimittajana ja Saku-tietokonetapahtuman perustajana. Sirén oli nykyisin Viria-konserniin kuuluvan tietoturvayhtiö Spellpoint Oy:n perustaja, hallituksen puheenjohtaja sekä pitkäaikainen toimitusjohtaja. Hän myi osuutensa yhtiöstä Virialle vuonna 2019. ==Lähteet== Luokka:Suomalaiset toimittajat Luokka:Suomalaiset yrittäjät Luokka:Vuonna 1977 syntyneet Luokka:Elävät henkilöt
Miyoshi (Hiroshima)

Miyoshi () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee sisämaassa prefektuurin pohjoisosassa ja rajautuu pohjoisessa Shimanen prefektuuriin. Sen pohjoisosat nousevat Chūgokuvuorille, eteläosat kuuluvat Kibin ylänköön ja keskiosassa on vuorten ympäröimä Miyoshin allas. Kaupungin keskusta on rakentunut Miyoshin altaalle Gōno-, Basen-, Kannose- ja Saijōjokien yhtymäkohdan lähelle. Miyoshissa on 51 893 asukasta (joulukuussa 2019) ja sen pinta-ala on 778,14 neliökilometriä. Nykyinen Miyoshin kaupunki perustettiin vuonna 1954 liittämällä yhteen Miyoshin ja Tōkaichin maaseutukaupungit sekä kuusi ympäristön kyläkuntaa. Miyoshi ja Tōkaichi muodostavat Gōno- ja muiden jokien yhtymäkohtaan kaksoiskaupungin. Ne kehittyivät vanhastaan jokisatamana ja San’inin alueelle johtaneen tien varren solmukohtana. Joen eri puolet yhdistää toisiinsa Tomoen silta: joet muodostavat tosiinsa liittyessään tomoe-kuvion tapaisen muodon. Miyoshista tuli Edo-kaudella linnanaluskaupunki osana Hiroshiman daimiokuntaa, kun taas Tōkaichi kukoisti markkinapaikkana ja postiasemana (shukuba). Nykyisin Miyoshi on Hiroshiman prefektuurin pohjoisosan keskuskaupunki, jonne on sijoittunut esimerkiksi elintarvike-, elektroniikka-, kone- ja bioteknologista teollisuutta. Merkittäviä elinkeinoja kaupunkiin kuuluvilla maaseutualueilla ovat riisin, vihannesten ja hedelmien viljely, metsätalous ja wagyū-karjan kasvatus. Kaupunki laajeni huomattavasti vuonna 2004, kun siihen liitettiin Kisan, Kōnun, Mirasakan ja Miwan maaseutukaupungit sekä Funon, Kimitan ja Sakugin kyläkunnat. Miyoshissa sijaitsee useita historiallisia muistomerkkejä, kuten kofun-hautakumpuja ja muinaisen Teramachin temppelin rauniot. Kaupunki tunnetaan Miyoshi-savinukkejen valmistuksesta, joka alkoi jo Edo-kaudella, ja Gōnojoella harjoitettavasta merimetsokalastuksesta. Kaupunkia palvelevat JR Nishi-Nihonin Geibi-linja ja Fukuen-linja. Miyoshin rautatieasemalta lähtenyt Sankō-linja lakkautettiin vuonna 2018. == Kuvia == Tiedosto:Hiroshima miyoshi town - panoramio.jpg|Katu Miyoshissa talvella Tiedosto:Field of Miyoshi Kinsai Stadium.JPG|Miyoshin stadion Tiedosto:Miyoshi station 2016-03-27.jpg|Miyoshin rautatieasema Tiedosto:Sumiyoshi Shrine Miyoshi.jpg|Sumiyoshi-jinja == Lähteet == == Aiheesta muualla == * Kaupungin internetsivut Luokka:Hiroshiman prefektuurin kaupungit
Vasili Hudjakov

Vasili Grigorjevitš Hudjakov (; 24. joulukuuta 1825 Akšuat, Simbirskin kuvernementti - 26. heinäkuuta 1871 Pietari) oli venäläinen historia-, muotokuva- ja laatukuvamaalari. == Elämäkerta == Hän aloitti opintonsa Stroganovin taideteollisessa koulussa, josta jatkoi opintojaan Moskovan maalaus-, veisto- ja rakennustaiteen opistossa kahden vuoden ajan. Siellä hänen opettajanaan toimi professori Fjodor Zavjalov, joka kutsui hänet avukseen koristelemaan Kremlin suuren palatsin vastaanottohallia. Osa hänen töistään oli esillä Keisarillisessa taideakatemiassa, jossa hän sai niistä hopeamitalin. Vuonna 1848 hän meni Pietariin ja valvoi luokkia Akatemiassa. Kiirehtiessään vapaaksi taiteilijaksi hän hyväksyi hopeamitalin ja hyväksyi tarjouksen kilpailla kultamitalista. Sen jälkeen hän maalasi etupäässä muotokuvatilauksia. Vuonna 1851 viimeisteltyään muotokuvan dekaani Avraam Melnikovista hänet nimitettiin akateemikoksi. Muiden hänen tunnettujen teostensa joukkoon kuuluu Kahakka suomalaisten salakuljettajien kanssa, joka oli toinen kahdesta Pavel Tretjakovin ensimmäisistä galleriaansa hankkimista teoksista sekä Kristittyjen vaino Idässä, jonka tsaari Nikolai I hankki lahjaksi Kreikan kuningas Otolle. Vuonna 1856 hän vieraili Ranskassa ja Italiassa viipyen Pariisissa, Roomassa ja Napolissa neljän vuoden ajan tehden muotokuvia Venäjän aatelistolle. Näiden teosten pohjalta hänet nimitettiin Taideakatemian professoriksi. Palattuaan Venäjälle hän opetti Moskovan maalaus-, veisto- ja rakennustaiteen opistossa. Vuonna 1862 hän muutti Pietariin, jossa hän jatkoi usein teostensa näytteilleasettamista. Hän kuoli koleraan vuonna 1871. ==Teoksia== A Brawl with Finnish Contrabandists by Vasili Khudiakov.jpg|Kahakka suomalaisten salakuljettajien kanssa Suumbike (Vasily Khudiakov, 1870).jpeg|Vangittu kuningatar Sjujumbika lähtemässä Kazanista Khudiakov-John.jpg|Herodias tyttärensä kanssa odottamassa Johannes Kastajan irtileikattua päätä Khudiakov-Boar.jpg|Villiintynyt hevonen Luokka:Venäläiset taidemaalarit
Bombshell – hiljaisuuden rikkojat

Bombshell – hiljaisuuden rikkojat () on vuonna 2019 ensi-iltansa saanut elämäkerrallinen draamaelokuva, jonka on ohjannut Jay Roach. Elokuvan pääosia esittää Charlize Theron, Nicole Kidman ja Margot Robbie. Sivuosia esittää John Lithgow, Kate McKinnon, Connie Britton, Malcolm McDowell, sekä Allison Janney. Charlize Theron sai roolistaan Oscar-ehdokkuuden parhaasta naispääosasta, Robbie parhaasta naissivuosasta sekä elokuva voitti Oscar-palkinnon parhaasta maskeerauksesta. == Näyttelijät == == Tuotanto == Elokuvan kuvaukset aloitettiin 22. lokakuuta 2018 Los Angelesissa. ==Arvosteluja== Helsingin Sanomat Leena Virtanen Hufvudstadsbladet Sara Ehnholm Hielm Toisto.net Joonatan Itkonen == Lähteet == == Aiheesta muualla == * Viralliset kotisivut * Luokka:Vuoden 2019 yhdysvaltalaiset elokuvat Luokka:Yhdysvaltalaiset draamaelokuvat Luokka:Tositapahtumiin perustuvat elokuvat Luokka:Jay Roachin ohjaamat elokuvat Luokka:Parhaan maskeerauksen Oscar-palkinnon saaneet elokuvat Luokka:BAFTA Film Award -palkitut elokuvat
Aluskasvillisuus

thumb|Mukulaleinikkiä keväisellä metsänpohjalla. Aluskasvillisuus on metsän alin kasvillisuuskerros, johon kuuluvat puu- ja pensaskerrosten alapuolella kasvavat varvut, ruohot, sammalet ja jäkälät. Aluskasvillisuus muodostuu kenttä- ja pohjakerroksesta. Aluskasvillisuudessa on usein kosteampaa kuin latvuskerroksessa, ja varjossa olevan maan lämpötila ei vaihtele yhtä paljon kuin avoimen maan. Tämän vuoksi aluskasvillisuudessa menestyvät monet kosteutta vaativat elämänmuodot, kuten sammalet, saniaiset ja sienet. == Aluskasvillisuus metsätyypeittäin == Eri metsätyyppien aluskasvillisuudessa on huomattavia eroja, joten aluskasvillisuuden lajistolla ja rakenteella on keskeinen merkitys metsätyyppien luokituksessa. Kangasmetsien luokittelun ns. perussarjassa erotetaan mm. kuiva ja karu jäkälätyypin ryhmä (karukkokankaat) sekä huomattavasti rehevämpi käenkaali-mustikkatyypin ryhmä (lehtomaiset kankaat). === Havumetsä === Havumetsien aluskasvillisuus on melko vähälajista köyhän ja happaman maaperän sekä viileän ilmaston vuoksi. Tyypillisiä lajeja ovat sammalet ja jäkälät sekä erilaiset ainavihannat varvut, kuten mustikka ja puolukka. Nämä muodostavat usein tiheitä kasvustoja. Sieniäkin esiintyy runsaasti. Havumetsävyöhykkeen eteläosissa (Viro, Keski-Ruotsi, Lohjan seutu) on myös kalkkikiviseutuja, joissa esiintyy tavallista runsaammin eteläisempää kasvillisuutta. === Lehtimetsä === Lauhkean vyöhykkeen lehtimetsissä monet aluskasvit aloittavat kasvunsa aikaisemmin keväällä kuin korkeat puut, mikä johtuu valon paremmasta saatavuudesta. Kesäisin aluskasvillisuus on vähäistä ja ainoastaan varjoa suosivat kortteet, sinivuokot, taponlehti ja saniaiset viihtyvät siellä. Keväisin metsänpohjat täyttyvät karun talven jäljiltä kevätkukkijoista, joita ovat valkovuokko, sinivuokko, kevätesikko, narsissit, käenrieskat, lumikello, näsiä, imikkä, idänsinililja ja keltavuokko. == Lähteet == == Katso myös == * Ylilaiduntaminen Luokka:Metsät Luokka:Kasviekologia Luokka:Metsätyyppioppi
Sienen jalka

Sienen jalka on monien sienilajien itiöemän alempi, varsimainen osa, joka tukee sienen lakkia. Kuten kaikki sienisolukot eli pseudoparenkyymi, jalka koostuu sienirihmastosta eli hyyfeistä. Monissa tapauksissa hedelmällinen itiölava ulottuu myös jonkin matkaa jalkaan. Sienen jalan kehityshistoriallisen hyödyn katsotaan yleensä olevan itiöiden tehokkaammassa leviämisessä; jalallinen sieni vapauttaa jalatonta helpommin itiöt tuulen mukaan tai kulkeviin eläimiin. Siitä huolimatta monilla sienillä ei edelleenkään ole jalkaa. Sienen jalkaa voidaan kuten lakkiakin käyttää tunnistamisen apuna. Usein sienen luotettavaan tunnistamiseen tarvitaan tiettyjä jalan piirteitä. Tällaisia piirteitä ovat: # jalan rakenne (kuituinen, hauras, kalkkimainen, nahkamainen, kiinteä etc.) # onko jalassa jäänteitä osittaisesta (rengas) vai kokonaisesta verhosta (tuppi) # onko samassa jalassa useita sieniä yhteen kasvaneina # jalan yleinen koko ja muoto (nuijamainen, nupillinen, tasapaksu, alas kapeneva) # ulottuuko jalka maanalaiseen juurimaiseen rakenteeseen eli onko se juurehtiva Sienestäessä on tärkeää säilyttää kaikki nämä tuntomerkit ehjinä kaivamalla sieni kokonaisena maasta sen sijaan, että katkaisee sienen jalan puolivälistä. == Piirroksia == renkaallinen renkaallinen renkaallinen verhollinen verhon jäännökset tupellinen Luokka:Sienten morfologia
Paddy Hopkirk

Patrick Barron ”Paddy” Hopkirk (14. huhtikuuta 1933 Belfast, Pohjois-Irlanti – 21. heinäkuuta 2022) oli brittiläinen rallikuljettaja. Hopkirk tuli tunnetuksi kartanlukijansa Henry Liddonin kanssa ensimmäisestä Morris Mini Cooper -autolla otetusta voitosta Monte Carlon rallissa 1964. Sitä ennen hän oli ollut kuljettajana brittiläisten Rootes- ja Triumph -automerkkien tehdastalleissa. Britannialle Minin ensimmäinen Monte Carlo -voitto oli suuri kansallisylpeyden aihe. Hopkirk muistaa saaneensa onnitteluja muun muassa kotimaansa hallitukselta ja suosionsa huipulla olleelta The Beatles -yhtyeeltä. Hopkirkin myöhempiä rallivoittoja olivat Itävallan Alppiralli 1966, Akropolis-ralli 1967 ja Ranskan Alppiralli 1967. Vuonna 2010 Hopkirk valittiin ensimmäisten neljän ralliautoilijan mukana uuteen Rally Hall of Fameen. Muut kolme olivat Hopkirkin tallitoverit, suomalaiset Timo Mäkinen ja Rauno Aaltonen, sekä ruotsalainen vähän aiempien vuosien Saab-kuljettaja Erik Carlsson. Joulukuun 31. päivänä 2015 Hopkirk sai Brittiläisen imperiumin ritarikunnan kunniajäsenyyden (MBE) ralli- ja hyväntekeväisyysansioistaan. Hän oli mukana muun muassa pyörätuoliurheilujärjestö WheelPowerin toiminnassa. ==Lähteet== Luokka:Brittiläiset ralliautoilijat Luokka:Pohjoisirlantilaiset urheilijat Luokka:Brittiläisen imperiumin ritarikunta Luokka:Vuonna 1933 syntyneet Luokka:Vuonna 2022 kuolleet
Yleisluistelun Suomen-mestaruuskilpailut 1938

Suomen vuoden 1938 mestaruuksista kilpailtiin Helsingissä Kaisaniemenlahdella 19.-20. helmikuuta. Ohjelmassa oli miesten kilpailu. SM-kilpailuun osallistui kaikkiaan 27 miesluistelijaa. Miesten yleiskilpailun ohessa ratkaistiin matkamestaruudet. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet 1 Birger Wasenius 44,3 1 8.47,8 1 2.31,9 1 19.31,4 7 206,283 2 Kurt Skutnabb 45,9 3 9.05,2 5 2.32,0 2 18.49,6 1 207,566 3 Antero Ojala 45,9 3 9.08,0 6 2.33,0 3 18.49,7 2 208,185 4 Lasse Parkkinen 46,4 6 8.54,2 2 2.35,3 4 19.12,4 4 209,206 5 Georg Hennum 45,9 3 9.00,5 3 2.38,8 9 19.31,0 6 211,433 6 Nils Bergholm 47,6 17 9.10,7 7 2.44,2 16 19.38,3 8 216,318 7 Pentti Laaksonen 48,6 23 9.18,2 11 2.40,4 10 19.38,9 9 216,831 8 Ahti Myllylä 46,9 14 9.12,6 8 2.44,5 17 19.59,9 13 216,988 9 Atle Salokangas 47,9 19 9.14,4 9 2.38,4 6 20.21,4 16 217,210 10 Hasan Abdrahim 46,6 8 9.36,0 16 2.38,7 8 20.02,6 14 217,230 11 Eino Luttinen 47,5 16 9.21,0 12 2.43,7 15 19.42,3 10 217,281 12 Esko Leppänen 48,7 24 9.31,1 15 2.43,0 14 19.09,1 3 217,598 13 Jarl Fredrik Sundén 48,2 21 9.17,7 10 2.42,2 12 20.19,0 15 218,986 14 Eino Leskinen 46,4 6 9.39,1 17 2.48,8 21 19.45,1 11 219,831 15 Onni Kilpeläinen 46,6 8 9.42,5 19 2.47,0 20 19.48,6 12 219,946 16 Paavo Tuomi 51,8 26 9.22,7 13 2.57,1 26 19.29,5 5 225,578 Åke Ekman 45,8 2 9.01,3 4 2.36,0 5 – – – Keijo Lehdikkö 46,6 8 9.39,1 17 2.41,2 11 – – – Paavo Lindfors 46,7 13 9.28,6 14 2.45,1 18 – – – Kaarlo Paananen 46,6 8 9.59,1 25 2.38,5 7 – – – Leo Lindell 47,2 15 9.50,6 22 2.42,5 13 – – – Mauri Johama 48,1 20 9.45,1 20 2.46,9 1 9 – – – Niilo Alava 48,5 22 9.53,3 24 2.49,3 22 – – – Olavi Arjas 47,6 17 10.23,0 26 2.52,7 25 – – – Lennart Suviola 54,1 27 9.53,1 23 2.50,1 23 – – – Terho Hirvonen 46,6 8 - NF 2.51,0 24 – – – Eino Reunamo 49,2 25 9.50,1 21 - NF – – – == Lähteet == * * Luokka:Vuoden 1938 pikaluistelu Luokka:Helsingin urheilutapahtumat Luokka:Pikaluistelun Suomen-mestaruuskilpailut
Kirjallisuusvuosi 1857

Kirjallisuusvuosi 1857 käsittelee vuoden 1857 tärkeitä kirjallisuuden tapahtumia, uutisia ja julkistuksia. == Tapahtumia == * Intiassa syntyi sepoykapina, jota myöhemmin käsiteltiin laajasti brittiläisessä kirjallisuudessa. * Britanniassa säädettiin säädyttömiä julkaisuja koskeva laki (Obscene Publications Act 1857). * Virolainen sanomalehti Postimees alkoi ilmestyä. * Charles Baudelairen runoteos Pahan kukat synnytti symbolistisen taidesuunnan ja vaikutti monin tavoin runouden ilmaisutapoihin. == Julkaisuja == * H. C. Andersen - At være eller ikke være * Charles Baudelaire - Pahan kukat (Les Fleurs du mal, koko teoksen suomennos ilmestyi 2011) * Gustave Flaubert - Rouva Bovary (Madame Bovary) * David Livingstone - Missionary Travels and Researches in South Africa * Otto Ludwig - Zwischen Himmel und Erde (romaani, suom. Taiwaan ja maan wälillä, 1875) * Otto Ludwig - Die Heiterethei (romaani) * Rodolphe Töpffer - Herra Koipeliini (vuonna 1830 alkunsa saanut sveitsiläinen sarjakuva alkoi ilmestyä jatkosarjana Sanomia Turusta -lehdessä) == Palkintoja == == Lähteet == 1857
Kirjallisuusvuosi 1850

Kirjallisuusvuosi 1850 käsittelee vuoden 1850 tärkeitä kirjallisuuden tapahtumia, uutisia ja julkistuksia. == Tapahtumia == * Suomessa annettiin huhtikuussa kieliasetus, jonka nojalla lähes kaikki suomenkielinen julkaisutoiminta kiellettiin. Kieliasetus kumottiin vuonna 1860. * Edgar Allan Poen kootut teokset alkoivat ilmestyä. == Julkaisuja == * Elias Robert Alcenius - Sursillin suku (pappissuvun sukuselvitys, lat. Genealogia Sursilliana) * Susan Fenimore Cooper - Rural Hours (eläin- ja kasvitietoa) * Friedrich Engels - Der deutsche Bauernkrieg * Nathaniel Hawthorne - The Scarlet Letter (suom. Tulipunainen kirjain) * Julia Kavanagh - Women in France during the Eighteenth Century * Søren Kierkegaard - Indøvelse i Christendom * August Lilius - Suomenkielinen lukemisto (1. osa : Kouluissa lu'ettawa ; 2. osa : Yli-kouluissa lu'ettawa ; Sana kirja) * Charles Dickens - David Copperfield * Ivan Turgenev - Tarpeettoman ihmisen päiväkirja (Dnevnik lišnego tšeloveka, suom. 2000) == Palkintoja == == Lähteet == 1850
Katolinen kirkko Marokossa

Katolinen kirkko Marokossa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa. == Organisaatio ja jäsenmäärä == Katolinen kirkko Marokossa on jakautunut kahteen hiippakuntaan, joihin kuului vuoden 2017 lopussa yhteensä 35 seurakuntaa. Tuolloin katolisia oli maassa noin 23 000, 0,07% väestöstä. Hiippakunta Jäsenmäärä Osuus alueen väestöstä Lähde Rabatin arkkihiippakunta 20 000 (2017) 0,1% (2017) Tangerin arkkihiippakunta 3 000 (2017) 0,1% (2017) ==Lähteet== Luokka:Katolinen kirkko maittain Luokka:Kristinusko Marokossa
Pohjankylä

Pohjankylä on kylä Salon kaupungin Perniössä. Kylä sijaitsee Perniön pohjoislaidalla Perniönjoen varrella. Pohjankylä sijaitsee Perniönjoen pohjoisrannalla. Kylän alue ulottoon vanhalta kunnanrajalta kuivatulle Pohjanjärvelle, sekä joelta Lehmijärvelle. Kylä on pääosin peltoa, jonka keskellä on pieniä kallioisia mäkiä. Pohjankylän pohjoisosassa kohoaa Sammalsuonmäki ja lännessä Kuukallio. Pohjankylän naapurikylät ovat Pohjankartano joen vastarannalla sekä Yliskylä Pohjanjärven takana. Vanhan kunnanrajan pohjoispuolella on Salon kylien takamaita. Pohjankylä on luultavasti Perniön vanhimpia kyliä. Se on asutettu viimeistään varhaiskeskiajalla. Kylässä on ollut 1700-luvulle tultaessa seitsemän kantatilaa kahdella erillisellä kylämäellä. Tiloilla oli useita torppia pitkin Pohjankylää. Kylän halki rakennettiin Turku–Karjaa-rautatie 1800-luvun lopulla ja kylään perustettiin Kotaladon rautatieasema, mikä elävöitti kylää. Kylään tuli posti ja kaksi kauppaa, ja Pohjankartanoon rakennettiin kansakoulu. Työnväelle rakennettiin pienasuntoja radan varteen ja kylään syntyi myös tiilitehdas sekä Lehmijärvelle terveyskylpylä. Kylpylästä tuli Alkio-opisto vuonna 1947. Pohjankylä alkoi hiljetä 1970-luvulla. Alkio-opisto muutti pois, rautatieasema ja koulu lakkautettiin ja posti ja kaupat suljettiin 1980-lukuun mennessä. ==Lähteet== Luokka:Perniön kylät
Mindy Kaufman

Mindy Kaufman (s. 1956 tai 1957) on yhdysvaltalainen huilisti ja piccolonsoittaja. Hän liittyi vuonna 1979 New Yorkin filharmonikkoihin esiinnyttyään sitä ennen kolmen kauden ajan Rochesterin filharmonikkojen kanssa. Hän valmistui Eastman School of Musicista, jossa opiskeli Walfrid Kujalan, Bonita Boydin ja James Galwayn johdolla.Mindy Kaufman, Piccolo and Flute New York Philharmonic Kaufmanin soittaessa New Yorkin filharmonikoissa kapellimestareina olivat Zubin Mehta, Kurt Masur ja Lorin Maazel. Kaufman myös vietti yhden kauden ensihuilistina Milwaukeen sinfoniaorkesterissa. Hän on esiintynyt säännöllisesti kamarimuusikkona useilla eri festivaaleilla. Hän on tehnyt opetustyötä Shanghain orkesteriakatemiassa sekä Columbian yliopistossa ja pitänyt mestarikursseja eri puolilla maailmaa. Kaufman on levyttänyt Avner Dormanin piccolokonserton Metropolis Ensemblen ja Antonio Vivaldin piccolokonserton New Yorkin filharmonikkojen kanssa. Häneltä on ilmestynyt lisäksi soololevy French Flute Music. Häntä kuullaan useiden elokuvien, kuten Cotton Clubin, Lahjomattomien, Aladdinin, Julie & Julian ja Moonrise Kingdomin soundtrackeilla. == Lähteet == Luokka:Yhdysvaltalaiset huilistit Luokka:1950-luvulla syntyneet Luokka:Elävät henkilöt
Nils Petter Sundgren

Nils Henrik Christian Sundgren, tunnettu nimellä Nils Petter Sundgren, (24. helmikuuta 1929 Bromma, TukholmaSveriges befolkning 1970, CD-ROM, Version 1.04, Sveriges Släktforskarförbund (2002). – 30. joulukuuta 2019) oli ruotsalainen elokuvakriitikko. Hän juonsi SVT-kanavan televisio-ohjelmaa Filmkrönikan miltei 30 vuotta. ==Lähteet== == Aiheesta muualla == Luokka:Ruotsalaiset kriitikot Luokka:Elokuvakriitikot Luokka:Ruotsalaiset kielenkääntäjät Luokka:Vuonna 1929 syntyneet Luokka:Vuonna 2019 kuolleet
Ōtake

Ōtake () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin lounaisosassa Seton sisämeren Hiroshimanlahden rannikolla Hiroshiman lounaispuolella. Kaupungin alue on lähes kokonaan metsäistä Chūgokuvuoristoa, ja sen keskusta on rakentunut Ozejoen suiston pienelle alluviaalitasangolle. Kaupunkiin kuuluu useita eksklaaveja viereisen Hatsukaichin kaupungin puolella ja Atatajiman saari Seton sisämeressä. Ōtakessa on 26 812 asukasta (joulukuussa 2019) ja sen pinta-ala on 78,66 neliökilometriä. Kaupungin keskustan muodostava Ōtaken alue kehittyi San’yōdō-tien varren joenylityspaikkana ja viimeisenä pysähdyspaikkana Hiroshiman daimiokunnan puolella. Myös Ōtaken pohjoispuolella sijaitseva, nykyiseen kaupunkiin kuuluva Kuba toimi San’yōdōn varren postiasemana (shukuba). Edo-kaudella paikkakunta tunnettiin japaninpaperin valmistuksesta. Myöhemmin sinne sijoittui paperiteollisuutta ja keinokuitujen valmistusta, toisen maailmansodan jälkeen öljynjalostusteollisuuden kombinaatti, joka ulottuu viereisen Iwakunin kaupungin puolelle Yamaguchin prefektuurissa. Teollisuuden laajentumisen on estänyt tilan puute ahtaalla rannikkotasangolla. Ozejokeen valmistui vuonna 1990 koko Chūgokun alueen suurin pato, Yasakan pato, joka kerää käyttövettä teollisuuden ja kotitalouksien tarpeisiin. Tärkeä elinkeino Atatajiman saarella on vuorostaan hamachin (Seriola quinqueradiata) ja muiden kalojen vesiviljely. Kaupunkioikeudet Ōtake sai kuntaliitoksen myötä vuonna 1954. Ōtaken nähtävyyksiä ovat Ozejoen keskijuoksun rotko erikoisine kivimuodostelmineen ja Mikuravuoren luonnonalueet kaupungin pohjoisosassa. Kamein linnan rauniot tunnetaan kirsikkapuistaan ja hyvästä näköalasta Seton sisämerelle. Kuban kaupunginosassa on säilynyt Edo-kauden arkkitehtuuria, joka on suojeltu. Kaupunkia palvlee JR Nishi-Nihonin San’yō-päälinja. == Kuvia == Tiedosto:1 Chome Shinmachi, Ōtake-shi, Hiroshima-ken 739-0611, Japan - panoramio.jpg|Shinmachin kaupunginosaa Tiedosto:三倉岳 Mikuradake - panoramio.jpg|Mikuravuori Tiedosto:Yasaka-1996-r1.JPG|Yasakan pato Yamaguchin prefektuurin rajalla Tiedosto:黒川大歳神社 - panoramio.jpg|Dasai-jinja == Lähteet == == Aiheesta muualla == * Kaupungin internetsivut Luokka:Hiroshiman prefektuurin kaupungit
Katolinen kirkko Japanissa

Katolinen kirkko Japanissa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa. == Organisaatio ja jäsenmäärä == Katolinen kirkko Japanissa on jakautunut 16 hiippakuntaan, joihin kuului vuoden 2017 lopussa yhteensä 859 seurakuntaa. Tuolloin katolisia oli maassa noin 536 000, 0,42 % väestöstä. Hiippakunta Jäsenmäärä Osuus alueen väestöstä Lähde Nagasakin arkkihiippakunta 62 265 (2016) 4,5 % (2016) Fukuokan hiippakunta 29 826 (2016) 0,4 % (2016) Kagoshiman hiippakunta 8 971 (2016) 0,5 % (2016) Nahan hiippakunta 6 085 (2016) 0,4 % (2016) Oitan hiippakunta 6 037 (2016) 0,3 % (2016) Osakan arkkihiippakunta 51 236 (2016) 0,3 % (2016) Hiroshiman hiippakunta 20 672 (2016) 0,3 % (2016) Kioton hiippakunta 18 259 (2016) 0,3 % (2016) Nagoyan hiippakunta 27 030 (2016) 0,2 % (2016) Takamatsun hiippakunta 4 555 (2017) 0,1 % (2017) Tokion arkkihiippakunta 96 811 (2017) 0,5 % (2017) Niigatan hiippakunta 7 335 (2016) 0,2 % (2016) Saitaman hiippakunta 120 290 (2017) 0,9 % (2017) Sapporon hiippakunta 16 494 (2017) 0,3 % (2017) Sendain hiippakunta 10 009 (2017) 0,1 % (2017) Jokohaman hiippakunta 54 621 (2017) 0,3 % (2017) ==Lähteet== == Aiheesta muualla == *Japanin katolisen piispainkokouksen kotisivut *
Ilmari Lappalainen

Ilmari Lappalainen (28. marraskuuta 1918 Varkaus – 6. kesäkuuta 2006 Lahti)Kuolinilmoitus, sisustusarkkitehti Ilmari Lappalainen, Etelä-Suomen Sanomat, 2006, No 170, sivu 6, julkaistu 23.6.2006 oli suomalainen sisustusarkkitehti, joka suunnitteli paljon huonekaluja Askolle 1940-luvun lopulta alkaen.Muistokirjoitus, Ilmari Lappalainen, Etelä-Suomen Sanomat, 2006, No 157, sivu 30, julkaistu 10.6.2006 Hänen tunnetuimpia tuotteitaan ovat Columna-, Rex- ja Bambino-nojatuolit sekä Pulkka-kalustesarja. Lappalainen korosti työssään istumisen ergonomiaa. (Digitilaajille.) Lappalainen valmistui puutyönopettajaksi Helsingin puuteollisuusammattikoulusta vuonna 1939 ja sisustusarkkitehdiksi Suomen taideteollisuusopistosta vuonna 1947. Hän opiskeli myös kasvatus- ja opetusoppia. Valmistuttuaan Lappalainen aloitti työnsä Askossa sisustus- ja tuotesuunnittelijana, ja jäi tästä työstä eläkkeelle vuonna 1978. Lappalainen suunnitteli istuinten ohella myös julkisia sisustuksia, joista merkittävimmät olivat Askon tavaratalot Lahdessa ja Jyväskylässä, GUMin tavaratalo Moskovassa ja Hotelli Russian edustushuoneistot Moskovassa. Lappalaisen tuotantoa on ollut näytteillä lukuisissa näyttelyissä ja messuilla. Lappalainen toimi ammattioppilaitoksissa sisustustaiteen ja tuotesuunnittelun opettajana. Eläkevuosinaan hän innostui Tiffany-lasitaiteen tekemisestä. Näitä tuloksia esiteltiin Pro Arte Utili-näyttelyssä lokakuussa 1999. Lappalainen suunnitteli ja valmisti vielä 1990-luvun lopulla Fuengirolaan Suomen luterilaisen kirkon sakraalikalusteet ja alttaritaulun. Lappalainen oli sotilasarvoltaan luutnantti ja hän toimi jatkosodassa pioneerijoukkueen johtajana. Hän harrasti partio- ja rotarytoimintaa sekä purjehdusta, kalastusta ja musiikkia. ==Lähteet== ==Aiheesta muualla== *Tuoleja, joiden design tunnetaan, Askon mainoselokuvan (1968) alussa Lappalainen esittelee Pulkka-nojatuolia. Luokka:Vuonna 1918 syntyneet Luokka:Vuonna 2006 kuolleet Luokka:Suomalaiset sisustusarkkitehdit
Daniel James, Jr.

Daniel ”Chappie” James, Jr. (11. helmikuuta 1920 Pensacola, Florida – 25. helmikuuta 1978 Colorado Springs, Colorado) oli yhdysvaltalainen hävittäjälentäjä, josta tuli Yhdysvaltain asevoimien ensimmäinen afroamerikkalainen neljän tähden kenraali. James opiskeli Tuskegeen yliopistossa. Hän sai lentäjän koulutuksen Tuskegee Airmen -sotilaslentäjien kanssa toisen maailmansodan aikana. James lensi taistelulentoja Korean- ja Vietnamin sotien aikana. Hänestä tuli North American Aerospace Defense Commandin (NORAD) komentaja hänen saatuaan ylennyksen neljän tähden kenraaliksi vuonna 1975. James kuoli sydänkohtaukseen Colorado Springsissä Coloradossa 25. helmikuuta 1978. Hänet haudattiin Virginiassa Arlingtonin sotilashautausmaalle. Jamesin vaimo Dorothy W. James kuoli toukokuussa 2000 San Antoniossa, ja hänet on haudattu miehensä viereen. ==Lähteet== == Aiheesta muualla == Luokka:Yhdysvaltain ilmavoimien kenraalit Luokka:Afroamerikkalaiset Luokka:Vuonna 1920 syntyneet Luokka:Vuonna 1978 kuolleet
Minun tähteni

Minun tähteni on suomalaislaulaja Laura Voutilaisen 8. marraskuuta 2019 julkaistu järjestyksessään toinen joulualbumi. Albumilla on mukana myös Higher Ground Vocals -gospelkuoro. Albumin on tuottanut Lasse Piirainen. Albumilla on 12 kappaletta, joista kaksi on uusia joululauluja. Albumin suunnittelu alkoi tammi-helmikuussa 2019 ja äänitykset syyskuussa 2019. Albumin julkaisun myötä Voutilainen teki Higher Ground Vocals -kuoron kanssa 15 kaupunkia kattaneen joulukiertueen marras-joulukuussa 2019. == Kappaleet == == Vastaanotto == Albumin paras sijoitus Suomen virallisella albumilistalla oli sen toisella listaviikolla, kun se nousi albumilistan kuudenneksi. Julkaisuviikollaan se oli Suomen myydyin fyysinen äänite. Joulukuussa 2019 Helsingin Sanomat antoi albumille viisi tähteä ja sanoi sen pelastaneen suomalaisen joulumusiikin tarjonnan vuonna 2019. == Lähteet == Luokka:Vuoden 2019 joulualbumit Luokka:Suomalaiset joulualbumit Luokka:Laura Voutilaisen albumit
Jared Polis

Jared Schutz Polis (s. 12. toukokuuta 1975 Boulder, Colorado, Yhdysvallat) on yhdysvaltalainen liikemies ja demokraattisen puolueen poliitikko. Polis on toiminut Coloradon kuvernöörinä 8. tammikuuta 2019 lähtien. Hän edusti Coloradon 2. vaalipiiriä Yhdysvaltain edustajainhuoneessa vuosina 2009–2019. Hän on ensimmäinen vaalien alla avoimesti homosekuaalinen kuvernööri ja toinen seksuaalivähemmistöön kuuluva Oregonin Kate Brownin jälkeen. == Lähteet == === Viitteet === == Aiheesta muualla == * Coloradon viralliset kotisivut Luokka:Coloradon kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1975 syntyneet Luokka:Elävät henkilöt
Linyon Demokratik Seselwa

Linyon Demokratik Seselwa (Seychellien demokraattinen liitto, lyh. LDS) on Seychelleillä toimiva puolue, joka voitti enemmistön maan parlamentin paikoista vuoden 2016 vaaleissa ja sai 19 edustajaa. Puolue kasvatti kannatustaan vuoden 2020 vaaleissa sekä sai 25 edustajaa kansalliskokoukseen ja puolueen ehdokas Wavel Ramkalawan voitti presidentinvaalit. == Historia == Puolue sai alkunsa vaaliliittona, jossa olivat mukana Seychellien kansanpuolue, Seychellien yhtenäisyyspuolue, Seychellien sosiaalisen oikeuden ja demokratian puolue ja aiemmin myös Seychellien allianssi, joka erosi liitosta helmikuussa 2018. Myös yksi itsenäinen ehdokas Philippe Boullé lähti mukaan. Vaaliliiton jäsenet järjestäytyivät vuoden 2015 presidentinvaalien alla. == Ideologia ja näkemyksiä == Puolueen ideologiaa ei ole juurikaan määritelty, mutta se kannattaa demokratian vahvistamista ja vaaliohjelmansa mukaan haluaa tuoda päätöksentekoa lähemmäs kansalaisia mm. sallimalla median raportoida parlamentin toiminnasta entistä avoimemmin. LDS pyrkii sääntöjensä mukaan kaikkien seychelliläisten sosioekonomisen aseman parantamiseen ja hallinnon läpinäkyvyyteen. Oppositiossa ollessaan puolueen tulisi tehdä politiikkaa maan ja kansalaisten edun mukaisesti ja näille tahoille uskollisena. Hallitusvastuussa LDS puolestaan pyrkii selkeään visioon ja korkeisiin demokratian standardeihin.. == Lähteet == Luokka:Seychellien politiikka Luokka:Puolueet
Waren

Waren on maantieteellinen nimi Saksassa ja tarkoittaa muun muassa seuraavia: * Waren (Müritz), kaupunki * Wendisch Waren, paikkakunta * vuosina 1933–1952 Warenin piirikunta Mecklenburgissa * vuosina 1952–1990 ja 1990–1994 Warenin piiri Mecklenburgissa. Warén on suomalainen sukunimi.
Ernst Roters

Ernst Roters (6. heinäkuuta 1892 Oldenburg – 25. elokuuta 1961 Itä-Berliini) oli saksalainen erityisesti elokuvamusiikkia tehnyt säveltäjä.Ernst Roters DEFA Film Library Ensimmäinen musiikki, johon Roters sävelsi musiikin, oli Frauen, Masken und Dämonen vuonna 1932. Hän opetti Babelsbergin Konrad Wolf -elokuvayliopistossa vuosina 1940–1944 ja liittyi vuonna 1946 DEFA-studion palvelukseen. Hän sävelsi musiikin ensimmäiseen toisen maailmansodan jälkeiseen saksalaiselokuvaan, Murhaaja keskuudessamme. Hän sävelsi myös monia muita elokuvia DEFA:lle. Yhteistyötä Martin Hellbergin kanssa hän teki viidessä elokuvassa, joiden joukossa on Thomas Müntzer. Muita elokuvaohjaajia, joiden kanssa Roters työskenteli, olivat Wolfgang Staudte (Pikku Muckin seikkailut itämailla), Georg C. Klaren, Slatan Dudow, Erich Engel, Veit Harlan, Falk Harnack, Kurt Maetzig ja Gustav von Wangenheim. Viimeinen elokuva, johon Roters sävelsi musiikin, oli Edwin Zbonekin ohjaama Rakkaus hirsipuussa, joka palkittiin Valladolidin kansainvälisessä elokuvafestivaalissa vuonna 1961. Elokuvan ensi-ilta pidettiin vasta kaksi kuukautta säveltäjän kuoleman jälkeen. Osa Rotersin kuolinpesästä on Berliinin taideyliopiston arkistossa. == Lähteet == == Aiheesta muualla == * Ernst Roters: nuotteja * * Universal Edition: Ernst Roters Luokka:Saksalaiset elokuvasäveltäjät Luokka:Vuonna 1892 syntyneet Luokka:Vuonna 1961 kuolleet
Rafał Bartmiński

Rafał Bartmiński (s. 22. maaliskuuta 1977 Lublin) on puolalainen ooppera- ja konserttilaulaja, äänialaltaan tenori.Artists: Rafal Bartminski Latvian National OperaRafal Bartminski Bolshoi TheatreRafał Bartmiński Culture.pl Bartmiński opiskeli Katowicen Karol Szymanowski -musiikkiakatemiassa, jossa hänen opettajanaan toimi Eugeniusz Sąsiadek. Hän osallistui myös Ryszard Karczykowskin, Helena Łazarskan ja Christian Elsnerin pitämille mestarikursseille. Vuonna 2001 Bartmiński sai kolmannen palkinnon Ada Sari -festivaalissa ja -kilpailussa Nowy Saczissa. Varsovan Moniuszko-kilpailussa hän sai "Lupaavin puolalainen tenori" -tunnustuksen (2005) ja toisen palkinnon (2007). Hän teki oopperadebyyttinsä Lenskin roolissa Pjotr Tšaikovskin Jevgeni Oneginissa Puolan kansallisoopperassa vuonna 2002. Sittemmin hän on esiintynyt Kansallisoopperan kanssa säännöllisesti, esimerkiksi kansainvälisillä kiertueilla Isossa-Britanniassa, Liettuassa, Espanjassa, Itävallassa, Saksassa ja Sveitsissä. Rooleihin näillä matkoilla on kuulunut Tamino (Taikahuilu). Bartmiński aloitti säännöllisen yhteistyön Wrocławin oopperan kanssa vuonna 2006. Hän on esiintynyt myös esimerkiksi Krakovan oopperassa ja Bolšoi- teatterissa. Rooleihin ovat kuuluneet Paimen (Król Roger), Stefan haunted manorissa, Don Ottavio (Don Giovanni), Drum-Major (Wozzeck), Jontek (Halka), Boris (Katja Kabanova), Alfredo (La traviata) ja Pinkerton (Madama Butterfly). Latvian kansallisoopperassa Bartmiński teki debyyttinsä kaudella 2012–2013 Krzysztof Pendereckin Puolalaisen requiemin esityksessä. Konserttilaulajana hän on esiintynyt muiden muassa Varsovan filharmonikkojen, Puolan radion sinfoniaorkesterin ja Sinfonia Varsovian kanssa. Konserttiohjelmistoon ovat Puolalaisen requiemin ohella kuuluneet esimerkiksi Ludwig van Beethovenin Missa Solemnis, Giuseppe Verdin requiem ja Karol Szymanowskin kolmas sinfonia, jonka levytyksellä häntä myös kuullaan Mariss Jansonsin johtamana. Bartmińskin kanssa yhteistyötä tehneitä kapellimestareita ovat olleet muiden muassa Łukasz Borowicz, Gabriel Chmura, Teodor Currentzis, Christopher Hogwood, Miguel Gómez-Martínez, Tomáš Hanus, Mariss Jansons, Jacek Kaspszyk, Jan Latham- Koenig, Ewa Michnik, Marc Minkowski, Krzysztof Penderecki, Modestas Pitrenas, Andrzej Straszyński, Antoni Wit ja Alberto Zedda.<ref name="Opera.lv/> == Lähteet == == Aiheesta muualla == * Viralliset sivut , Luokka:Puolalaiset oopperalaulajat Luokka:Tenorit Luokka:Vuonna 1977 syntyneet Luokka:Elävät henkilöt
Masaaki Yanagishita

Masaaki Yanagishita (; s. 1. tammikuuta 1960 Shizuoka) on japanilainen entinen jalkapalloilija. ==Jalkapallomaajoukkue== Yanagishita kuului Japanin U-20 joukkueeseen nuorten MM-kilpailuissa 1979.FIFA ==Lähteet== ==Aiheesta muualla== *J.League Luokka:Japanilaiset jalkapalloilijat Luokka:Vuonna 1960 syntyneet Luokka:Elävät henkilöt
Makoto Sugiyama

Makoto Sugiyama (; s. 17. toukokuuta 1960 Shizuoka) on japanilainen entinen jalkapalloilija. ==Jalkapallomaajoukkue== Sugiyama kuului Japanin U-20 joukkueeseen nuorten MM-kilpailuissa 1979.FIFA ==Lähteet== Luokka:Japanilaiset jalkapalloilijat Luokka:Vuonna 1960 syntyneet Luokka:Elävät henkilöt
Jun Suzuki

Jun Suzuki (; s. 17. elokuuta 1961 Miyagi) on japanilainen entinen jalkapalloilija. ==Jalkapallomaajoukkue== Suzuki kuului Japanin U-20 joukkueeseen nuorten MM-kilpailuissa 1979.FIFA ==Lähteet== Luokka:Japanilaiset jalkapalloilijat Luokka:Vuonna 1961 syntyneet Luokka:Elävät henkilöt
Neil McCormick

Neil McCormick (s. 31. maaliskuuta 1961 Englanti) on brittiläinen kirjailija, juontaja ja radiokommentaattori. Hän aloitti toimittajan uransa Hot Press -musiikkilehdessä Dublinissa vuonna 1978. Hän työskenteli Gentlemen’s Quarterlyssa vuodet 1990–1996. Vuodesta 1996 hän on toiminut The Daily Telegraphin rock-kriitikkona. McCormick on kirjoittanut muun muassa Bonosta kertovan kirjan I Was Bono’s Doppelganger, joka ilmestyi vuonna 2003. Hän oli myös mukana kirjoittamassa U2-yhtyeestä kertovaa kirjaa U2 by U2 (2005). Televisiossa McCormick on säännöllinen vierailija BBC Televisionilla, ja hänellä on Vintage TV:llä oma Neil McCormick's Needle Time -niminen haastattelu-show. McCormick on myös tehnyt musiikkia nimellä The Ghost Who Walks, ja hän on Groovy Dad -yhtyeen keulahahmo. == Lähteet == Luokka:Brittiläiset musiikkikirjailijat Luokka:Musiikkitoimittajat Luokka:Vuonna 1961 syntyneet Luokka:Elävät henkilöt
Sadahiro Takahashi

Sadahiro Takahashi (; s. 7. lokakuuta 1959 Saitama) on japanilainen entinen jalkapalloilija. ==Jalkapallomaajoukkue== Takahashi kuului Japanin U-20 joukkueeseen nuorten MM-kilpailuissa 1979.FIFA ==Lähteet== Luokka:Japanilaiset jalkapalloilijat Luokka:Vuonna 1959 syntyneet Luokka:Elävät henkilöt
Shigeru Sarusawa

Shigeru Sarusawa (; s. 30. tammikuuta 1960 Hiroshima) on japanilainen entinen jalkapalloilija. ==Jalkapallomaajoukkue== Sarusawa kuului Japanin U-20 joukkueeseen nuorten MM-kilpailuissa 1979.FIFA ==Lähteet== Luokka:Japanilaiset jalkapalloilijat Luokka:Vuonna 1960 syntyneet Luokka:Elävät henkilöt
Seiji Honda

Seiji Honda (; s. 25. helmikuuta 1976 Tokushima) on japanilainen entinen jalkapalloilija. ==Jalkapallomaajoukkue== Honda kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Kensaku Ōmori

Kensaku Ōmori (; s. 21. marraskuuta 1975 Ehime) on japanilainen entinen jalkapalloilija. ==Jalkapallomaajoukkue== Ōmori kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapalloilijat Luokka:Vuonna 1975 syntyneet Luokka:Elävät henkilöt
Srinagarindra

Srinagarindra () (21. lokakuuta 1900 – 18. heinäkuuta 1995) oli Thaimaan kahden kuninkaan, Ananda Mahidolin ja Bhumibol Adulyadejin äiti. Hän syntyi Nonthaburissa. Srinagarindra meni naimisiin vuonna 1920 prinssi Mahidol Adulyadej kanssa. Parille syntyi Sveitsissä tytär Galyani Vadhana vuonna 1923, ja kaksi poikaa, Ananda Mahidol ja Bhumibol Adulyadej, joista molemmista tuli myöhemmin Thaimaan kuninkaita. Kesällä 1994 Srinagarindra joutui Sirirajin sairaalaan ja kuoli 94 vuoden iässä 18. heinäkuuta 1995. == Lähteet == Luokka:Thaimaan kuninkaalliset Luokka:Vuonna 1900 syntyneet Luokka:Vuonna 1995 kuolleet
Kōji Kumagai

Kōji Kumagai (; s. 23. lokakuuta 1975 Aomori) on japanilainen entinen jalkapalloilija. ==Jalkapallomaajoukkue== Kumagai kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapalloilijat Luokka:Vuonna 1975 syntyneet Luokka:Elävät henkilöt
Shinji Ōtsuka

Shinji Ōtsuka (; s. 29. joulukuuta 1975 Chiba) on japanilainen entinen jalkapalloilija. ==Jalkapallomaajoukkue== Ōtsuka kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapalloilijat Luokka:Vuonna 1975 syntyneet Luokka:Elävät henkilöt
Sōtarō Yasunaga

Sōtarō Yasunaga (; s. 20. huhtikuuta 1976 Yamaguchi) on japanilainen entinen jalkapalloilija. ==Jalkapallomaajoukkue== Yasunaga kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapalloilijat Luokka:Vuonna 1976 syntyneet Luokka:Elävät henkilöt
Suguru Itō

Suguru Itō (; s. 7. syyskuuta 1975 Akita) on japanilainen entinen jalkapalloilija. ==Jalkapallomaajoukkue== Itō kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapalloilijat Luokka:Vuonna 1975 syntyneet Luokka:Elävät henkilöt
Susumu Ōki

Susumu Ōki (; s. 23. helmikuuta 1976 Ehime) on japanilainen entinen jalkapalloilija. ==Jalkapallomaajoukkue== Ōki kuului Japanin U-20 joukkueeseen nuorten MM-kilpailuissa 1995.FIFA ==Lähteet== ==Aiheesta muualla== *Soccerway Luokka:Japanilaiset jalkapalloilijat Luokka:Vuonna 1976 syntyneet Luokka:Elävät henkilöt
Takahiro Yamanishi

Takahiro Yamanishi (; s. 2. huhtikuuta 1976 Shizuoka) on japanilainen entinen jalkapalloilija. ==Jalkapallomaajoukkue== Yamanishi kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapalloilijat Luokka:Vuonna 1976 syntyneet Luokka:Elävät henkilöt
Shigenori Hagimura

Shigenori Hagimura (; s. 31. heinäkuuta 1976 Mie) on japanilainen entinen jalkapalloilija. ==Jalkapallomaajoukkue== Hagimura kuului Japanin U-20 joukkueeseen nuorten MM-kilpailuissa 1995.FIFA ==Lähteet== Luokka:Japanilaiset jalkapalloilijat Luokka:Vuonna 1976 syntyneet Luokka:Elävät henkilöt
Mitsunori Yabuta

Mitsunori Yabuta (; s. 2. toukokuuta 1976 Kanagawa) on japanilainen entinen jalkapalloilija. ==Jalkapallomaajoukkue== Yabuta kuului Japanin U-20 joukkueeseen nuorten MM-kilpailuissa 1995.FIFA ==Lähteet== ==Aiheesta muualla== *Soccerway Luokka:Japanilaiset jalkapalloilijat Luokka:Vuonna 1976 syntyneet Luokka:Elävät henkilöt
Koivisto (dokumentti)

Koivisto on Intervisio Oy:n Yleisradiolle tuottama kahdeksanosainen dokumenttisarja presidentti Mauno Koivistosta. Sarjan on käsikirjoittanut Marjo Vilkko ja toimittanut Jari Tervo, joka myös juontaa sen. Sarja esitettiin Yle TV1:ssä joulukuussa 2019, ja se on pysyvästi myös Yle Areenassa, samoin kuin siihen liittyvä radiosarja Erittäin salainen, Mauno Koivisto. ==Arvioita== Entinen ulkoministeri ja keskustan puheenjohtaja Paavo Väyrynen kritisoi ohjelmaa blogissaan, koska hänen mukaansa se antaa väärän kuvan presidentti Kekkosen yrityksestä kaataa Koiviston hallitus vuonna 1981. Väyrysen mielestä kysymys oli Koiviston ja Kalevi Sorsan välisestä SDP:n sisäisestä valtataistelusta. Väyrysen näkemyksen ovat tyrmänneet Jari Tervo, toimittaja Unto Hämäläinen, Helsingin Sanomien entinen päätoimittaja Janne Virkkunen. Myönteisen arvion sarjasta antaa Suomen Kuvalehdessä politiikan tutkija Antti Ronkainen. Hän sanoo, että sarja on hieno teko, ja arvioi, että tämän ja siihen liittyvän Tervon muun laajemman suurmiessarjan tarkoituksena olisi ollut problematisoinnin sijasta Suomen kansan valistaminen menneen yhteiskulttuurin historiasta. == Lähteet == ==Aiheesta muualla== * Koivisto: Kahdeksanosainen dokumenttisarja Mauno Koiviston elämänvaiheista, Yle Luokka:2010-luvun suomalaiset dokumenttiohjelmat‎ Luokka:Yle TV1:n televisio- ohjelmat Luokka:Yle Areena -alkuperäissarjat Luokka:Mauno Koivisto